
Haralambie MORARU
Urmele şi umbra din viaţa noastră
Pe Florentin Leancă, artist plastic, îl cunosc de ani şi ani. Am fost, întotdeauna, aproape unul de altul. Uneori chiar foarte aproape. Când mi se părea că-1 ştiu ca pe cele cinci degete de la o mână.
Şi iată-mă la Sala „Brâncuşi", unde a fost inaugurată expoziţia sa de pictură. Intru, dau cu ochii de mai mulţi pictori, dar îl caut parcă intenţionat anume pe Florentin sau, cum îi zic din prima zi şi până azi - Tinu. Da, l-am zărit. Oarecum marcat şi de eveniment şi de câtă lume venise. Îl las să-şi vadă de treburi, şi merg în sală. Parte dintre pânze le mai văzusem. Şi în zile de toamnă, şi în zile de iarnă, şi în zile de vară. Accentuez, în diferite anotimpuri. Să explic şi de ce acest accent - în pânzele artistului este viaţa noas​tră. De la A la Z. Suntem noi. Va să zică, sunt şi cele patra anotimpuri.
Mă opresc şi mă uit îndelung la o pânză cu un câine. Pare a fi unul dintre cei doi câini pe care i-am pierdut când stăteam în căsuţa mea de peste drum de o pădure. M-a du​rat nespus când am rămas fără una din căţeluşe. Era, într-adevăr, şi prietenul omului, dar era şi un suflet larg, adânc, pe care să te sprijini. Mai ales când te afli în singurătate. Şi acum privesc pânza realizată de Florentin a văzut şi a păstrat prin culori ceea ce reuşesc dintr-un milion poate câţiva să vadă în aşteptările unui câine. Pare a fi căţeluşa mea  Cuţulica. Pe care au mâncat-o alţi câini. Din invidie. Din ură. Din răutate. Tot aşa cum se mănâncă oamenii unul pe altul. Din invidie. Din ură. Din răutate. Mai privesc pân​za, şi conştientizez că n-o să uit niciodată ceea ce am citit în ochii căţeluşei când am văzut-o pentru ultima dată. Îmi zicea să nu o las. Pentru că nu am s-o mai văd. Credeam că exagerez. Şi am mers la Chişinău. La întoarcere, nu ani regăsit-o. O sfâşiaseră turbii hoinari. Haita celor răi l-a sfâ​şiat pe cel bun.
Tinu, câinele din pânza ta e viu. Stă şi aşteaptă. Tablo​ul, foarte sugestiv, foarte profund, cât o lume din care nu lipseşte nimic. Acest tablou ţi-arată cum ar întoarce câinele capul - să vadă din care direcţie vine spre el omul. Şi pen​tru a-i da o bucăţică de pâine, dar şi pentru a-1 înţelege. Pentru a fi şi omul prietenul câinelui. La fel cum e câinele prietenul omului. Te rog, Tinu. să nu pierzi această pânză. Fă să rămână pentru totdeauna la tine. Deschide-ne uşa – cheamă omul să vadă. Fii generos ca şi în orele când ai pictat. Lasă-ne să-ţi mulţumim că avem în faţă un univers. Punctat. Luminat. Încordat. Trist. Nu te despărţi de această pânză. Chiar şi în cazul când îţi oferă cineva, să zicem, milionul...
Mai  sunt domi​nat. Merg prin sală -în stânga, în dreapta. Merg până dau de un păretar. Şi am din nou impresia că e din viaţa mea. Pictura cu păretarul mă reîntoarce în co​pilărie, în adolescenţă. Vă rog să mă credeţi mă întorsesem în acele momente la Suhat: cel de al doilea sat de baş​tină. Văd stativele. Văd tălpigii. Văd spata. Văd suveica şi ţeviile cu fir de tort de diferite culori. Şi acest tablou îţi des​chide o lume întreagă. Mai bună, mai altfel - cu de toate. Mă uit, îmi amintesc păretarele de odinioară. Văd camera în care am dormit cândva acasă. Văd casa mare care nu mai este. Tabloul îmi sugerează cât de risipitori suntem. Cât de multe am pierdut şi cât de multe pierdem... Sunt deopotri​vă  bucuros şi trist. Bucuros pentru că Florentin Leancă ne ajută să nu uităm. In caz că pierdem, măcai să ţinem minte.
Cred că anume Memoria este tema de bază, de fapt şi unica temă a acestei expoziţii. Nu cauiţi alte argumente. Operez doar cu pânzele care înveşnicesc partea veche a Chişinăului. În loc să moştenim monumentele istorice, cei care stau sus, care repartizează spaţii, sunt mai risipitori ca străinii. Florentin s-a pătruns de această realitate. ÎI doare şi suferă. Umblă şi ca buimacul. Neînţelegând de ce se în​tâmplă aşa. De ce nu ne mai oprim. Şi a făcut un efort. Să păstreze pentru noi toţi, pictând, un sfert de clădire, o uşă, o fereastră, o frântură de gard, câteva scări... Atât a mai ră​mas ori va rămâne curând din partea cea mai veche a Chişi​năului. Partea capitalei cu semnificaţie istorică şi de trecut.
Departe de pregătirea mea să înţeleg câte pot şopti cu​lorile. Sunt dintre oamenii foarte nepregătiţi în domeniul vizat. De data asta, însă, am fost trezit de lumea pe care o învie culorile alese de Florentin Leancă. E ca şi cum te-ai trezi într-o dimineaţă. După un somn liniştit. La ţară. Când ieşi în pragul casei şi vezi cât e de frumos la un pas, dar şi mai departe. De jur-împrejur. Cât te înconjoară ceea ce e mare şi măreţ. Asta e impresia, de ansamblu şi în detalii, a expoziţiei vernisate, cu genericul ,,Urme şi umbre". Viaţa cântăreşte cât cântăresc urmele pe care le lăsăm. Neapă​rat fiecare în parte. Neapărat şi de dorit împreună. Apoi, viaţa e ca şi umbra. Paşii noştri ori faptele noastre nu ne scapă din mână cum nu ne scapă nici umbra. Mesaje. Şi iarăşi mesaje – în fiecare tablou. Pentru mine, spre exem​plu, mesaj de durere în pânza cu pisicile. Aceste pisici îmi amintesc de anii cât am stat depărtişor de capitală. Într-o zi, pictorul Ion Chitoroagă mi-a adus un mâţişor. Şi pentru a nu mai fi acolo doar eu şi Cuţulica. Să fim trei.
Mâţişorul, săracul, a visat că este dat pe mâinile unui om înţelegător. S-a ataşat din prima clipă. Îşi găsise locul. Avea de lucru. Credea că mă amuză când începea să mă distreze. De parcă ar li urmat o pregătire elevată. Din păca​te, nu am fosl eu omul căruia să-i comunice ceea ce urma să spună. Îl urmăream şi nu-mi dădeam seamă. Îl conside​ram un pur şi simplu pisic. De care au mai fost. De care vor mai fi. Şi el s-a pătruns. L-a durat că aproape-1 resping, într-o dimineaţă, când ieşisem în pragul casei, a adus un şoarece. L-a pus sub lăbuţă. Mi-a arătat că e mort. S-a uitat la mine. Poate îi spun ceva. Am tăcut. Şi pisicul s-a întors. S-a dus. Nu a mai revenit.
Pisicile din pânza rea​lizată de Florentin Leancă vorbesc tot aşa cum vorbea pisicul meu. Sunt vii. Vor să fie auzite. Să fie văzute. Tinu, şi această pânză face peste milionul. Să nu o cedezi. Banul e ochiul dracului. Da, o duci greu. Ca omul care câştigă numai salariul. Iar salariul tău, am impresia, nu ajunge măcar pentru vopsele, pensule, pânză, rame. Şi ai nevoie anume de ceea ce am enumerat mai sus. îţi esle dat să pictezi. Pentru Basarabia şi pentra fiecare basarabean. Prin pictură, dragă Tinule, nu permiţi să pierdem nimic. Ne orientezi spre înălţător. în ge​nere, viaţa din pânzele tale e şi cum e viaţa, dar are în aer şi înălţarea. Cu rădăcini încă de la ţară. Din Vărvăreuca, raionul Floreşti. Din neamul tău ales. Cu un părinte deosebit domnul Haralambie Leancă. Deosebită şi sora – Ala Leancă Lupu. Deosebit şi cumna​tul – Iurie Lupu. Şi aceste fiinţe, completate de amintirea mamei răposate, te-au ajutat să porneşti spre Chişinău şi spre Basarabia expoziţia „Urme şi umbre".
Uşile sunt deschise pentra toţi. Cine întârzie, e în pierdere. Trece în rândurile risipitorilor. Iar eu accentuez – pictorul Florentin Leancă, absolut prin fiecare mişcare a pensulei, promovează o convingere: avem averi. De jur-împrejur este sau poate fi deopotrivă frumos şi trist. Acesta e mediul în care trăim. De care să ne pătrundem. Pe care să-1 vedem. Spre care să nu păşim cu ochii închişi.
Să păşim spre lumea pe care o învie pictorul Florentin Leancă. Lăsând urme. De care nu ne vom mai despărţi. În​tocmai cum nu ne despărţim nici de umbră.
Am stat printre pânzele tale şi m-am convins, Tinu, că nu te cunosc şi nu te voi cunoaşte ca pe cele cinci degete de la o mână. M-am bucurat că încă am a te descoperi. Că pictura ta are atâtea tangenţe, se intersectează cu viaţa mea, cu viaţa noastră, cu netrecătorul cuprins al Basarabiei.

